På gruppebilledet er de 53 forsamlet i det nyopførte [[Østre Elektricitetsværk]] ved [[Trianglen (København)|Trianglen]] på [[Østerbro (København)|Østerbro]] i [[København]] (indviet [[1902]]). Ligesom i virkeligheden er G.A. Hagemann afbilledet temmelig lille og sammen­sunken i ryggen, hvilket skyldtes et [[tuberkulose]]angreb som barn. Flere af personerne på billedet har tilknytning til kampen mod tuberkulosen, og mens Krøyer arbejdede på sin bestilling, løb Hagemann ihærdigt folk på dørene for at få det medicinske fakultet på [[Københavns Universitet]] til at virke for en indstilling af [[Niels Finsen]] til [[Nobelprisen i medicin]], hvilket bar frugt. Flere af de afbildede industrifolk havde hjulpet Finsen med tekniske hjælpemidler, økonomiske tilskud eller anden hjælp i hans arbejde. I den centrale gruppe står blandt andet [[Ib Windfeld-Hansen]] (24), der uden beregning havde sørget for lokaler og elektricitet til Niels Finsens arbejde, og [[Valdemar Oldenburg]] (26), der i 1902 havde stiftet Landsforeningen for Tubekulosens bekæmpelse. Der er også blevet plads til ingeniøren Niels Mogensen (32), som var den første patient, Finsen helbredte for hudtuberkulose.<ref>{{cite book |title= Industriens Mænd - Et maleri af P. S. Krøyer 1903-04 |last= Eller |first= Povl |author-link= |year= 1984 |publisher= Fr. G. Knudtzons Bogtrykkeri A/S |location= København  |isbn= |page=  |pages= 30-31 |url= |access-date=}}</ref>
Samfund Maleri Kultur